cyanic-selkie/wikianc huggingface dataset:
Αριθμός Φερμά
Άλλα θεωρήματα σχετικά με τους αριθμούς Φερμά
, which is impossible since m \geq 2.
A theorem of Édouard Lucas: Any prime divisor p of Fn = is of the form k2^{n+2}+1 whenever n is greater than one.
Sketch of proof:
Let Gp denote the group of non-zero elements of the integers (mod p) under multiplication, which has order p-1. Notice that 2 (strictly speaking, its image (mod p)) has multiplicative order dividing 2^{n+1} in Gp (since is the square of  which is -1 mod Fn), so that, by Lagrange's theorem, p-1 is divisible by 2^{n+1} and p has the form k2^{n+1}+1 for some integer k, as Euler knew. Édouard Lucas went further. Since n is greater than 1, the prime p above is congruent to 1 (mod 8). Hence (as was known to Carl Friedrich Gauss), 2 is a quadratic residue (mod p), that is, there is integer a such that a2 -2 is divisible by p. Then the image of a has order 2^{n+2} in the group Gp and (using Lagrange's theorem again), p-1 is divisible by 2^{n+2} and p has the form s2^{n+2}+1 for some integer s.
In fact, it can be seen directly that 2 is a quadratic residue (mod p), since (mod p). Since an odd power of 2 is a quadratic residue (mod p), so is 2 itself. -->
Σχέση με τα κατασκευάσιμα πολύγωνα
Ένα κανονικό πολύγωνο με n πλευρές μπορεί να κατασκευαστεί με κανόνα και διαβήτη αν και μόνον αν ο n είναι γινόμενο μιας δύναμης του 2 ή διακριτός πρώτος Φερμά. Με άλλα λόγια, αν και μόνο αν ο n είναι της μορφής n = 2kp1p2…ps, όπου ο k είναι ένας μη αρνητικός ακέραιος αριθμός και οι pi είναι διακριτοί πρώτοι Φερμά.
Ένας θετικός ακέραιος n είναι της παραπάνω μορφής αν και μόνον αν η τιμή φ(n) είναι δύναμη του 2.
Δημιουργία ψευδοτυχαίων αριθμών
Οι πρώτοι Φερμά είναι ιδιαίτερα χρήσιμοι στη δημιουργία ψευδοτυχαίων ακολουθιών αριθμών σε πεδία 1 ... Ν, όπου το N είναι μία δύναμη του 2. Η πιο κοινή μέθοδος που χρησιμοποιείται είναι να λάβει οποιαδήποτε αρχική τιμή μεταξύ 1 και P − 1, όπου το P είναι ένας πρώτος Φερμά, και στη συνέχεια πολλαπλασιάζοντας τον με έναν αριθμό A, ο οποίος είναι μεγαλύτερος από την τετραγωνική ρίζα του P και είναι μια πρωτογενής ρίζα του υπολοίπου του P (δηλαδή, δεν είναι υπόλοιπο τετραγώνου). Έτσι, παίρνουμε το αποτέλεσμα του υπολοίπου του P, το οποίο είναι η επόμενη τιμή του αλγορίθμου για τη δημιουργία ψευδοτυχαίων αριθμών.
Αυτό είναι χρήσιμο στην επιστήμη των υπολογιστών δεδομένου ότι οι περισσότερες δομές δεδομένων έχουν μέλη με 2X δυνατές τιμές. Για παράδειγμα, ένα byte έχει 256 = 28 πιθανές τιμές (0–255). Ως εκ τούτου, για να γεμίσει ένα byte ή bytes με τυχαίες τιμές, μπορεί να χρησιμοποιηθεί μια γεννήτρια τυχαίων αριθμών που παράγει τιμές 1–256, και το byte θα λάβει τις αξίες αυτές − 1. Για το λόγο αυτό, παρουσιάζουν ιδιαίτερο ενδιαφέρον στην κρυπτογράφηση δεδομένων οι πολύ μεγάλοι πρώτοι αριθμοί Φερμά. Αυτή η μέθοδος παράγει μόνο ψευδοτυχαίες τιμές καθώς, μετά από P − 1 επαναλήψεις, η ακολουθία επαναλαμβάνεται. Μια κακή επιλογή πολλαπλασιαστή μπορεί να οδηγήσει στην επανάληψη της ακολουθίας νωρίτερα από τις P − 1 επαναλήψεις.
Άλλα ενδιαφέροντα στοιχεία
Ένας αριθμός Φερμά δεν μπορεί να είναι τέλειος αριθμός ή μέρος ενός ζεύγους φιλικών αριθμών.
Αν nn + 1 είναι πρώτος, τότε υπάρχει ακέραιος m τέτοιος ώστε n = 22 m, και τότε ισχύει η εξίσωση nn + 1 = F(2m+m).
Έστω ότι ο μεγαλύτερος πρώτος παράγοντας του αριθμού Φερμά Fn είναι ο P(Fn). Τότε ισχύει P(Fn) ≥ 2n+2(4n + 9) + 1.
Γενικευμένοι αριθμοί Φερμά
Οι αριθμοί της μορφής a2 n + b2 n όπου a, b είναι σχετικά πρώτοι ακέραιοι και a > b > 0, ονομάζονται γενικευμένοι αριθμοί Φερμά. Ένας περιττός πρώτος p είναι ένας γενικευμένος αριθμός Φερμά αν και μόνο αν ο p είναι σύμφωνος στο 1 (mod 4), εδώ θεωρούμε ότι το n > 0, για να μην είναι αντιπαράδειγμα το 3 = 22 0 + 1.
Κατ' αναλογία με τους απλούς αριθμούς Φερμά, είναι σύνηθες να γράψουμε τους γενικευμένους αριθμούς Φερμά της μορφής a2 n + 1 ως Fn(a). Για παράδειγμα, με αυτή τη σημειογραφία ο αριθμός 100000001 θα γράφονταν ως F3(10). Ακολούθως θα πρέπει να περιοριστούμε σε πρώτους της μορφής a2 n + 1.
Εάν απαιτήται το n > 0, τότε το τέταρτο πρόβλημα Λαντάου ρωτά εάν υπάρχουν απείρως πολλοί γενικευμένοι πρώτοι Φερμά Fn(a).
Γενικευμένοι πρώτοι Φερμά
Λόγω της ευκολίας στην απόδειξη του ότι είναι πρώτοι, οι γενικευμένοι πρώτοι Φερμά έχουν γίνει τα τελευταία χρόνια ένα καυτό θέμα έρευνας στον κλάδο της θεωρίας αριθμών. Πολλοί από τους μεγαλύτερους γνωστούς πρώτους σήμερα είναι γενικευμένοι πρώτοι Φερμά.
Στην παρακάτω λίστα, οι γενικευμένοι αριθμοί Φερμά Fn(a), για άρτιο a είναι a2 n + 1, για περιττό a, είναι (a2 n + 1) / 2. Εάν ο a είναι μια τέλεια δύναμη με περιττό εκθέτη, τότε όλοι οι γενικευμένοι αριθμοί Φερμά μπορεί να είναι πεπερασμένοι αλγεβρικά και έτσι δεν μπορεί να είναι πρώτοι. Για τον μικρότερο αριθμό n τέτοιο ώστε ο Fn(a) να είναι πρώτος, βλ. .
Για περισσότερες πληροφορίες σχετικά με άρτιες βάσεις έως το 1000, βλέπε jeppesn.dk, έως το 1030, βλέπε noprimeleftbehind.net.
Για τον μικρότερο πρώτο της μορφής Fn(a, b), όπου ο a + b είναι περττός, βλέπε την.
Για τη μικρότερη άρτια βάση του a τέτοιον ώστε ο Fn(a) να είναι πρώτος, βλέπε την.
Η μικρότερη βάση b τέτοια ώστε ο b2 n + 1 να είναι πρώτος, δίνει:
Μια πιο εμπεριστατωμένη θεωρία μπορεί να χρησιμοποιηθεί για να προβλεφθεί ο αριθμός των βάσεων για τις οποίες ο Fn(a) θα είναι πρώτος για πεπερασμένο αριθμό n. Ο αριθμός των γενικευμένων πρώτων αριθμών Φερμά χονδρικά αναμένεται να μειωθεί στο ήμισυ όταν ο n αυξηθεί κατά 1.
Οι μεγαλύτεροι γνωστοί γενικευμένοι πρώτοι Φερμά
Η παρακάτω λίστα περιέχει τους 10 μεγαλύτερους γνωστούς γενικευμένους πρώτους αριθμούς Φερμά, οι οποίοι είναι όλοι μεγάλοι πρώτοι. Ανακαλύφθηκαν όλοι από τους συμμετέχοντες στην έρευνα του PrimeGrid και ισχύουν ως σήμερα.
Εξωτερικοί σύνδεσμοι
Κατηγορία:Ακολουθίες Κατηγορία:Άλυτα προβλήματα στα μαθηματικά Κατηγορία:Ευκλείδεια επιπεδομετρία Κατηγορία:Θεωρία αριθμών Κατηγορία:Μαθηματικές αποδείξεις
Mrs. Brown's Boys
To Mrs. Brown's Boys είναι μια βρετανο-ιρλανδική κωμική τηλεοπτική σειρά που δημιουργήθηκε από τον Brendan O'Carroll ο οποίος έχει και τον πρωταγωνιστικό ρόλο. Η σειρά επικεντρώνεται σε μια Ιρλανδή ηλικιωμένη χήρα την Agnes Brown (την οποία υποδύεται ο ίδιος ο δημιουργούς Brendan O'Carroll) και τα παιδιά της. Η παραγωγή της σειράς είναι σε συμπαραγωγή του BBC Scotland και του της Ιρλανδικής Ραδιοφωνίας-Τηλεόρασης RTÉ, και μεταδίδεται στον Ηνωμένο Βασίλειο απο τον τηλεοπτικό σταθμό BBC One και στην Ιρλανδία απο τον τηλεοπτικό σταθμό του RTÉ One. Η σειρά έκανε πρεμιέρα 1 Ιανουαρίου 2011 στο RTÉ One και 21 Φεβρουαρίου 2011 στο BBC One.
Πλοκή
Η σειρά διαδραματίζεται στο Δουβλίνο της Ιρλανδίας και επικεντρώνεται στην Agnes Brown, μια χήρα ηλικιωμένη ιδιοκτήτρια πάγκου λαϊκής αγοράς η οποία έχει 6 γιούς και μια κόρη στων οποίων τη ζωή ανακατεύεται συνεχώς. Αν και σχεδόν στα 80 της έχει ακόμη τον πεθερό της τον Harold με τον οποίο είναι σε μόνιμη κόντρα.
Διασκευές και προσαρμογές
Η σειρά έχει διασκευαστεί μέχρι στιγμής τρεις φορές. Το 2013 έγινε διασκευή στην Τσέχικη γλώσσα η οποία προβλήθηκε στο TV Nova της Τσεχικής Δημοκρατίας με τίτλο PanMáma και το 2015 διασκευάστηκε στη Γαλλική γλώσσα και προβλήθηκε στο Καναδικό δίκτυο Super Écran με τίτλο Madame Lebrun. Στην Ελλάδα έχει διασκευαστεί απο τον Μάρκο Σεφερλή (ο οποίος πρωταγωνιστεί) με τίτλο Super Mammy και προβλήθηκε στις 3 Απριλίου 2022 στο κανάλι του ΑΝΤ1
Παραπομπές
Κατηγορία:Βρετανικές τηλεοπτικές σειρές Κατηγορία:Ιρλανδικές τηλεοπτικές σειρές Κατηγορία:Κωμικές τηλεοπτικές σειρές Κατηγορία:Sitcoms
Μεντζουκίδες
Οι Μεντζουκίδες (τουρκικά: Mengüçoğulları) ήταν τουρκομανική δυναστεία στη Μικρά Ασία την περίοδο 1118-1252. Ιδρύθηκε μετά τη μάχη του Μαντζικέρτ. Οι Μεντζουκίδες κυβέρνησαν τις περιοχές Ερζιντζάν, Κάμαχα, Σεμπινκαραχισάρ και Ντιβριγί στην ανατολική Μικρά Ασία το 12ο και 13ο αιώνα.
Λίγα είναι γνωστά για τον ιδρυτή της δυναστείας, Μενγκιουτζέκ Γκαζί. Πιθανόν ήταν ένας από τους διοικητές που απέστειλε ο Μεγάλος Σελτζούκος σουλτάνος Αλπ Αρσλάν για να καταλάβει τμήματα της Μικράς Ασίας μετά τη νίκη στο Μαντζικέρτ επί της Βυζαντινής Αυτοκρατορίας, και το μπεηλίκι μοιάζει να ιδρύθηκε τα χρόνια μετά τη μάχη. Χωρίστηκε δε στα τμήματα του Ερζιντζάν και του Ντιβριγί μετά το θάνατο του μπέη (εμίρη) Ισάκ το 1142. Ο κλάδος του Ερζιντζάν υποτάχθηκε στο Σουλτανάτο του Ρουμ το 1228, ενώ αυτός του Ντιβριγί τερματίστηκε το 1277 από το Ιλχανάτο.
Οι Μεντζουκίδες έμειναν στην ιστορία για τα μνημεία που ανήγειραν στο Ντιβριγί. Το Μεγάλο Τζαμί του Ντιβριγί χτίστηκε το 1228 από τον σάχη Αχμέντ. Το όμορο ιατρικό κέντρο, ή Νταρουσσίφα, χτίστηκε την ίδια χρονιά από την Τουράν Μελέκ Σουλτάν, κόρη του Μεντζουκίδη ηγεμόνα του Ερζιντζάν, σάχη Φαχρεντίν Μπεχράμ.
Κατηγορία:Ασιατικές δυναστείες
Κυπριακή Ομοσπονδία Χόκεϋ
Η Κυπριακή Ομοσπονδία Χόκεϋ είναι φορέας διοίκησης για το άθλημα του χόκεϊ επί χόρτου της Κύπρου. Είναι μέλος της Ευρωπαϊκής Ομοσπονδίας Χόκεϊ και της Διεθνούς Ομοσπονδίας Χόκεϊ.
Διοργανώνει πρωταθλήματα χόκεϊ και συντονίζει τις εθνικές ομάδες ανδρών, γυναικών και νέων της Κύπρου. Στις 30 Ιουλίου του 2007, η εθνική ομάδα χόκεϊ επί πάγου ανδρών της Κύπρου κατείχε την 58η θέση στον κόσμο.
Εξωτερικοί σύνδεσμοι
Κατηγορία:Χόκεϊ επί χόρτου
Μαρία Μαλιμπράν
Η Μαρία Φελίσια Μαλιμπράν (24 Μαρτίου 1808 – 23 Σεπτεμβρίου 1836) ήταν γαλλίδα μονωδός ισπανικής καταγωγής. Διέθετε μεγάλο φωνητικό εύρος και καταπιάστηκε με συνθέσεις που αφορούσαν φωνητικές κατηγορίες από κοντράλτο ως και υψίφωνο. Υπήρξε μία εκ των διασημότερων τραγουδιστριών όπερας του 19ου αιώνα.
Η Μαλιμπράν ήταν γνωστή για τη θυελλώδη προσωπικότητά της, ενώ έγινε θρυλική φιγούρα μετά τον ξαφνικό θάνατό της στο Μάντσεστερ της Αγγλίας σε ηλικία 28 ετών. Σύγχρονες της ζωής της περιγραφές τονίζουν το εύρος, τη δύναμη και την ευελιξία της φωνής της.
Παραπομπές
Κατηγορία:Γαλλίδες τραγουδίστριες όπερας Κατηγορία:Γαλλίδες ηθοποιοί θεάτρου
Μοντγκόμερι (Δυτική Βιρτζίνια)
Το Μοντγκόμερι (αγγλικά: Montgomery) είναι πόλη της Πολιτείας της Δυτικής Βιρτζίνια, στις Ηνωμένες Πολιτείες. Το μεγαλύτερο τμήμα της πόλης βρίσκεται εντός των εδαφών της Κομητείας του Φαγιέτ, ενώ το υπόλοιπο τμήμα της βρίσκεται εντός των εδαφών της Κομητείας του Κανόα. Κατά την απογραφή του 2010, αριθμούσε 1,638 κατοίκους, ενώ το 2018 αριθμούσε 1,529 εκτιμώμενους κατοίκους.
Ιστορία
Το Μοντγκόμερι έλαβε αριθμό ονομασιών προτού καταστεί δήμος το 1890, όπως Μοντγκόμεριζ Λάντινγκ (αγγλικά: Montgomery's Landing), Κάνελτον (αγγλικά: Cannelton) και Κόουλ Βάλεϊ (αγγλικά: Coal Valley). Η πόλη οφείλει την ονομασία της στον Τζέιμς Μοντγκόμερι, εκ των πρώτων κατοίκων της.
Παραπομπές
Κατηγορία:Πόλεις της Δυτικής Βιρτζίνια
Αλτήρας
Ιστορία
thumb|Αλτήρες αγώνων από την αρχαία Ελλάδα στο [[Εθνικό Αρχαιολογικό Μουσείο (Αθήνα)]] thumb|Η γυναίκα στα αριστερά σε αυτό το ρωμαϊκό ψηφιδωτό φαίνεται να ασκείται με μικρούς αλτήρες ([[Βίλα Ρομάνα ντελ Καζάλε, Σικελία, περ. 286-305 μ.Χ).]] Οι αλτήρες στην αρχαία Ελλάδα ήταν μολύβδινα (συχνότερα) ή λίθινα (πέτρινα) βάρη, τα οποία χρησιμοποιούσαν οι άλτες κατά την εκτέλεση του αγωνίσματος, για να δώσουν μεγαλύτερη ώθηση στο σώμα τους με βάση την αρχή διατηρήσεως της ορμής. Με αυτούς, όμως, εξασκούσαν επίσης τα χέρια και τα δάκτυλά τους, μια πρακτική γνωστή ως αλτηροβολία. Το σχήμα τους διέφερε: ο Φιλόστρατος αναφέρει αλτήρες σφαιροειδείς και μακρόστενους, ενώ ο Παυσανίας περιγράφει με κάθε λεπτομέρεια αλτήρες των αρχών του 5ου αιώνα π.Χ., τους οποίους είχε δει στην Ολυμπία. Στο Μουσείο της Ιστορίας των Ολυμπιακών Αγώνων της αρχαιότητας, στην Αρχαία Ολυμπία, εκτίθεται αναθηματικός αλτήρας, που αφιερώθηκε από τον Λακεδαιμόνιο αθλητή Ακματίδα στον θεό Δία στο ιερό της Ολυμπίας. Ο αλτήρας φέρει εγχάρακτη επιγραφή, η οποία χρονολογείται στα τέλη του 6ου αι. π.Χ.. Γενικότερα, οι λίθινοι αλτήρες που ανακαλύφθηκαν στην Ολυμπία είχαν μάζα 4.629 γραμμάρια ο καθένας, ενώ οι λίθινοι αλτήρες που ανακαλύφθηκαν στην αρχαία Κόρινθο είχαν μάζα μόνο 2.018 γραμμάρια ο καθένας. Σε έναν χάλκινο δίσκο που βρέθηκε στην Αίγινα παριστάνεται έφηβος που κρατάει αλτήρες με τα χέρια του τεντωμένα και απλωμένα μπροστά.
Στην Ινδία χρησιμοποιούσαν επίσης ένα είδος αλτήρα για περισσότερο από χίλια χρόνια. Αυτό είχε σχήμα ροπάλου, από όπου είχε και την ονομασία «ινδικό ρόπαλο», ενώ στις ινδικές γλώσσες ήταν γνωστό ως «ναλ». Το ναλ μπορεί να θεωρηθεί ως ένα μέσου μήκους όργανο, ανάμεσα στον αλτήρα («μπάρα») της άρσεως βαρών και στον αρχαιοελληνικό αλτήρα. Γενικώς η χρήση του γινόταν σε ζεύγη αλτήρων, όπως και στην αρχαία Ελλάδα, αλλά με ευρύτερο χρηστικό κοινό: παλαιστές, bodybuilders, παίκτες ομαδικών αθλημάτων, και άλλοι που επιθυμούσαν ενδυνάμωση και αύξηση του μυϊκού όγκου.
Τύποι
thumb|Πλήρες σύνολο αλτήρων σταθερού βάρους Το σημερινό σχήμα αλτήρα, με δύο ίσα βάρη προσαρμοσμένα στις δύο άκρες μιας ράβδου-λαβής, εμφανίσθηκε ήδη περί το 1700 μ.Χ.. Σήμερα υπάρχουν δύο βασικοί τύποι αλτήρων:
Σι Εμ Πανκ
Ο Phillip Jack Brooks (26 Οκτωβρίου 1978) είναι Αμερικανός παλαιστής και πρώην MMA Fighter. Είναι γνωστός για την πορεία του στην εταιρεία πάλης WWE. Στα ρινγκ παλεύει ως CM Punk (Σι Εμ Πανκ).
Είναι ο μόνος που έχει κερδίσει σε δύο αγώνες Money in the Bank σε δύο συνεχόμενες χρονιές και ο πρώτος παλαιστής που κέρδισε γρηγορότερα τον παγκόσμιο, ομαδικό και δευτερεύοντα τίτλο στο WWE, συγκεκριμένα μέσα σε 203 ημέρες.
ECW (2006-2008)
thumb|left|115px|Ο Πανκ ως Πρωταθλητής ECW. Ο Πανκ έκανε το τηλεοπτικό του ντεμπούτο την 1η Αυγούστου του 2006 και νίκησε τον Τζάστιν Κρέντιμπλ. Στη συνέχεια καθιερώθηκε στο ECW με το χαρακτήρα του Straight Edge Superstar (δηλαδή απέρριπτε το κάπνισμα, το αλκοόλ και τα ναρκωτικά) και έμεινε αήττητος για αρκετούς μήνες. Μερικά από τα θύματα του ήταν οι Κρίστοφερ Άντερσον, Στίβι Ρίτσαρντς και Σέινον Μουρ.
Διάφορα Πρωταθλήματα και Money in The Bank (2008-2009)
Τον Οκτώβριο μαζί με τον Κόφι Κίνγκστον έγιναν οι νέοι Παγκόσμιοι Ομαδικοί Πρωταθλητές, αφού νίκησαν δύο μέλη της Λέγκασι, τους Κόντι Ρόουντς και Τεντ Ντιμπιάσι. Κράτησαν τους τίτλους για δύο μήνες και τους έχασαν από τους Μιζ & Τζον Μόρισον το Δεκέμβριο.
Στις 19 Ιανουαρίου 2009, ο Πανκ νίκησε τον Γουίλιαμ Ρίγκαλ και έγινε ο νέος Διηπειρωτικός Πρωταθλητής. Αυτό τον έκανε Πρωταθλητή Triple Crown, καθώς είχε κατακτήσει το Παγκόσμιο Πρωτάθλημα Βαρέων Βαρών, το Παγκόσμιο Ομαδικό Πρωτάθλημα και το Διηπειρωτικό Πρωτάθλημα. Ο Πανκ κατάφερε να κατακτήσει τους τρεις αυτούς τίτλους μέσα σε διάστημα 203 ημερών και είναι ο μόνος παλαιστής που το κατάφερε τόσο γρήγορα. Τον Μάρτιο έχασε τον Διηπειρωτικό τίτλο από τον Τζον "Μπράντσο" Λέιφιλντ.
Στη WrestleMania XXV, ο Σι Εμ Πανκ για δεύτερη συνεχόμενη χρονιά κέρδισε τον αγώνα Money in the Bank. Στο Extreme Rules, "εξαργύρωσε" τη βαλίτσα εις βάρος του Τζεφ Χάρντι και έγινε Παγκόσμιος Πρωταθλητής Βαρέων Βαρών. Στο Bash, ο Πανκ διατήρησε τον τίτλο αντικανονικά, αφού κλώτσησε τον διαιτητή στο κεφάλι και έγινε heel (δηλαδή κακός). Στο Night of Champions, ο Τζεφ Χάρντι νίκησε τον Πανκ και έγινε ο Παγκόσμιος Πρωταθλητής Βαρέων Βαρών, όμως ο Πανκ πήρε πίσω τον τίτλο στο SummerSlam, σε έναν αγώνα TLC. Μετά απο τον αγώνα ο Αντερτέικερ επιτέθηκε στον Πανκ, αρχίζοντας κόντρα μαζί του. Στις 28 Αυγούστου ο Πανκ νίκησε τον Τζεφ Χάρντι σε έναν αγώνα στον οποίο ο ηττημένος θα έπρεπε να αποχωρήσει από το WWE.
Στο Breaking Point, ο Πανκ με εξωτερική βοήθεια, υπερασπίστηκε το Παγκόσμιο Πρωτάθλημα Βαρέων Βαρών εναντίον του Αντερτέικερ, αλλά έχασε απο αυτόν στο Hell in a Cell. Ο Πανκ απέτυχε να κατακτήσει τον τίτλο όταν αντιμετώπισε τον Αντερτέικερ στο SmackDown και στο Bragging Rights όταν αντιμετώπισε τους Αντερτέικερ, Ρέι Μιστέριο και Μπατίστα.
thumb|left|200px|Ο Πανκ με τη Straight Edge Society.
Straight Edge Society (2009-2010)
Στις 27 Νοεμβρίου, ο Πανκ άφησε το στυλ που είχε και υιοθέτησε έναν νέο πιο σκοτεινό χαρακτήρα, βάζοντας άλλους ανθρώπους να ακολουθήσουν έναν εναλλακτικό τρόπο ζωής, χωρίς ανθυγιεινές καταχρήσεις.
Ο Λουκ Γκάλοους ήταν ο πρώτος παλαιστής που συμμάχησε μαζί του, ενώ μετά ακολούθησε και η Σερίνα. Το γκρουπ των τριών παλαιστών, ονομάστηκε Straight Edge Society. Στο Elimination Chamber στον ομώνυμο αγώνα, ο Πανκ αποκλείστηκε από τον μασκοφόρο Ρέι Μιστέριο και άρχισε μια κόντρα μεταξύ τους, η οποία κορυφώθηκε στη WrestleMania. Ο Μιστέριο νίκησε στη WrestleMania, αλλά ο Πανκ τον νίκησε στο Extreme Rules με τη βοήθεια του νέου μέλους της SES, του Τζόι Μέρκιουρι. Στο Over τhe Limit, ο Ρέι νίκησε τον Πανκ σε έναν αγώνα Hair vs Mask (Μαλλιά έναντι μάσκας) και του ξύρισε τα μαλλιά.
Ο Πανκ συνέχισε να αγωνίζεται φορώντας μάσκα για να κρύψει τη φαλάκρα του. Στο Fatal 4 Way, απέτυχε να κερδίσει το Παγκόσμιο Πρωτάθλημα Βαρέων Βαρών απέναντι στους Μπιγκ Σόου, Ρέι Μιστέριο και τον πρωταθλητή Τζακ Σουάγκερ.
Στο SummerSlam, η Straight Edge Society αντιμετώπισε τον γιγαντόσωμο Μπιγκ Σόου, με τον Πανκ να τους εγκαταλείπει λίγο πριν την ήττα τους. Τον επόμενο μήνα, ο Μπιγκ Σόου νίκησε τον Σι Εμ Πανκ στο Night of Champions. Σύντομα, η ομάδα διαλύθηκε οριστικά.
New Nexus (2010-2011)
thumb|right|220px|Ο Πανκ ως αρχηγός της New Nexus. Τον Οκτώβριο, ο Σι Εμ Πανκ μετεγγράφηκε στο Raw. Εκεί τραυμάτισε τον Έβαν Μπορν και εκπροσώπησε το Raw σε ομαδικό αγώνα στο Bragging Rights, στον οποίο έχασαν. Αργότερα έγινε γνωστό ότι ο Πανκ τραυματίστηκε και γι'αυτό δεν θα μπορούσε να αγωνίζεται. Από τις 22 Νοεμβρίου ανέλαβε χρέη σχολιαστή αγώνων, για να εμφανίζεται στη τηλεόραση. Στους αγώνες που σχολίαζε συνήθως έπαιρνε το μέρος των heels (δηλαδή των κακών) και κατέκρινε τις επιθέσεις που έκανε ο Τζον Σίνα στη Nexus (Ελλ:Νέξους).
Στα τέλη του Δεκεμβρίου, ο Πανκ σταμάτησε το σχολιασμό αγώνων και επιτέθηκε δυο φορές στον Τζον Σίνα με σιδερένια καρέκλα. Ο Πανκ αργότερα αποκάλυψε πως έκανε αυτές τις επιθέσεις επειδή ήθελε να γίνει ο αρχηγός της Nexus και όταν κατάφερε να γίνει διέταξε τους υπόλοιπους να επιτεθούν στον Ράντυ Όρτον. Αυτό το έκανε επειδή ο Όρτον το 2008, του είχε κοστίσει το Παγκόσμιο Πρωτάθλημα Βαρέων Βαρών. Το 2011 στο Royal Rumble, ο Πανκ εισέβαλε στον αγώνα του Όρτον, στερώντας του το Πρωτάθλημα WWE. Οι δύο τους πάλεψαν στη WrestleMania XXVII και στο Extreme Rules σε αγώνα last man standing, με τον Πανκ να χάνει και στους δύο αγώνες.
Κόντρα με τον Τζον Σίνα και Πρωτάθλημα WWE (2011-2012)
thumb|left|245px|Ο Σίνα αντιμέτωπος με τον Πανκ. Τον Ιούνιο νίκησε αντικανονικά τον Πρωταθλητή WWE, Τζον Σίνα αν και δεν πάλευαν για τον τίτλο, έπειτα νίκησε τον Ρέι Μιστέριο στο Capitol Punishment και νίκησε τον Αλμπέρτο Ντελ Ρίο για να κερδίσει μια ευκαιρία διεκδίκησης του Πρωταθλήματος WWE.
Ο Πανκ αποκάλυψε ότι το συμβόλαιο του θα έληγε στο Money in the Bank και πως σκόπευε φεύγοντας από την εταιρεία να πάρει το Πρωτάθλημα WWE μαζί του. Το σενάριο συνεχίστηκε με μία σοκαριστική ομιλία του Σι Εμ Πανκ στο Raw, στην οποία σχολίασε τον τρόπο που διοικείται η εταιρία, αναφέρθηκε σε ανταγωνιστικές εταιρείες και επιτέθηκε με ύβρεις προς τον ιδιοκτήτη Βινς Μακμάν, τη Στέφανι Μακμάν και τον Τριπλ Έιτς. Μετά από αυτό αποκλείστηκε από τα τηλεοπτικά προγράμματα του WWE, αλλά ο Τζον Σίνα έπεισε τον Βινς Μακμάν να αλλάξει την απόφαση του.
Δυο εβδομάδες αργότερα στο Money in the Bank, ο Πανκ νίκησε τον Τζον Σίνα και κέρδισε το Πρωτάθλημα WWE στη τελευταία του νύχτα ως παλαιστής του WWE. Αμέσως μετά αποχώρησε από το WWE μαζί με τον τίτλο. Στη πραγματικότητα, όλο αυτό ήταν ένα τηλεοπτικό σενάριο και ο Πανκ παρέμενε παλαιστής της εταιρείας. Όσο έλειπε ο Πανκ, έγινε ένα τουρνουά για να αναδειχθεί ο νέος Πρωταθλητής WWE και ο νικητής ήταν ο Ρέι Μιστέριο. Ο Μιστέριο την ίδια μέρα έχασε τον τίτλο από τον Τζον Σίνα.
Την ώρα που πανηγύριζε ο Σίνα, ο Σι Εμ Πανκ επέστρεψε με τον τίτλο του και άρχισε η κόντρα των δυο πρωταθλητών. Ο νέος διευθυντής, Τριπλ Έιτς όρισε έναν αγώνα για το Πρωτάθλημα WWE στο SummerSlam. Εκεί ο Πανκ νίκησε τον Σίνα, αλλά στη συνέχεια ο Κέβιν Νας επιτέθηκε στον Πανκ. Αμέσως ο Αλμπέρτο Ντελ Ρίο "εξαργύρωσε" τη βαλίτσα Money in the Bank και έγινε ο νέος Πρωταθλητής WWE.
thumb|right|Ο Πανκ ως Πρωταθλητής WWE στην WrestleMania 28. Έπειτα, υπήρξαν πολλές αντιπαραθέσεις ανάμεσα στους Σι Εμ Πανκ και Κέβιν Νας. Ο Τριπλ Έιτς όρισε έναν αγώνα μεταξύ τους στο Night of Champions, όμως οι προσβολές του Πανκ απέναντι του, τον έκαναν να αλλάξει γνώμη και αντικατέστησε τον Κέβιν Νας. Στο Night of Champions, ο Τριπλ Έιτς κατάφερε να νικήσει τον Πανκ. Στο Hell in a Cell, ο Σι Εμ Πανκ αντιμετώπισε τους Σίνα και Ντελ Ρίο σε έναν αγώνα μέσα σε κλουβί, με τον Ντελ Ρίο να νικά, χάρη σε ύπουλες τακτικές. Μετά τον αγώνα οι Μιζ και Αρ Τρουθ επιτέθηκαν σε όλους. Στο Vengeance, ο Πανκ και ο Τριπλ Έιτς συμμάχησαν για να αντιμετωπίσουν την ομάδα των Μιζ και Αρ Τρουθ. Έχασαν αυτόν τον αγώνα εξαιτίας του Κέβιν Νας, ο οποίος επιτέθηκε στον Τριπλ Έιτς, τραβώντας τη προσοχή του Πανκ, με τους αντιπάλους τους να το εκμεταλλευτούν και να νικήσουν.
Στο Survivor Series, ο Πανκ υπέταξε τον Αλμπέρτο Ντελ Ρίο, για να γίνει για δεύτερη φορά Πρωταθλητής WWE. Στις 28 Νοεμβρίου στο Raw, νίκησε τον Ντελ Ρίο σε έναν επαναληπτικό αγώνα. Στο TLC, σε έναν αγώνα με τραπέζια, σκάλες και καρέκλες, νίκησε τους Μιζ και Ντελ Ρίο, για να υπερασπιστεί τον τίτλο. Στη συνέχεια ο Πανκ άρχισε κόντρα με τον Γενικό Διευθυντή του Raw, Τζον Λορινάιτις, ο οποίος έκανε κατάχρηση εξουσίας εις βάρος του Πανκ. Υπήρξαν πολλές λεκτικές αντιπαραθέσεις μεταξύ τους, οι οποίες συνήθως τελείωναν με βίαιο τρόπο. Στο Royal Rumble του 2012, ο Πανκ νίκησε τον Ντολφ Ζίγκλερ και υπερασπίστηκε το τίτλο του. Την επόμενη μέρα στο Raw, κατά τη διάρκεια ενός αγώνα του Πανκ, ο Κρις Τζέρικο μπήκε στο ρινγκ και του επιτέθηκε. Μια εβδομάδα μετά, ο Τζέρικο έβγαλε λόγο μετά την επιστροφή του, λέγοντας πως όλοι τον αντιγράφουν και περισσότερο ο Πανκ. Στο Elimination Chamber, ο Πανκ υπερασπίστηκε το τίτλο του κόντρα στους Ντολφ Ζίγκλερ, Μιζ, Κόφι Κίνγκστον, Αρ Τρουθ και Κρις Τζέρικο σε αγώνα Θαλάμου Εξόντωσης. Την επόμενη νύχτα στο Raw, σε αγώνα 10 παλαιστών, ο Τζέρικο νίκησε, κερδίζοντας το δικαίωμα να αντιμετωπίσει τον Σι Εμ Πανκ, για το Πρωτάθλημα WWE την 1η Απριλίου, στο μεγάλο γεγονός της WrestleMania 28.
Τις επόμενες εβδομάδες, ο Τζέρικο μετέτρεψε την κόντρα του με τον Σι Εμ Πανκ σε προσωπική διαμάχη, κάτι που έκανε τον τελευταίο να χάνει τον έλεγχο των πράξεων και των εκφράσεών του. Την βραδιά της WrestleMania 28, μετά από έναν αργό και πολύ τεχνικό αγώνα, με πολλές κινήσεις υποταγής, ο Κρις Τζέρικο παραδόθηκε σε μία τέτοια του πρωταθλητή Σι Εμ Πανκ, ο οποίος διατήρησε τον τίτλο του. Την επόμενη βραδιά στο Raw, ο Κρις Τζέρικο επιτέθηκε στον Σι Εμ Πανκ και τον περιέλουσε με ποτό, σπάζοντας μάλιστα ένα μπουκάλι στο κεφάλι του. Η κόντρα τους μια εβδομάδα μετά είχε μια λεκτική αντιπαράθεση, ενώ ξανά ο Τζέρικο επιτέθηκε και έλουσε με αλκοόλ τον πρωταθλητή, μετά από αγώνα του τελευταίου. Στο Extreme Rules, ο Πανκ νίκησε ξανά τον Τζέρικο και η κόντρα τους ήρθε στο τέλος της.
Έπειτα, ο Σι Εμ Πανκ άρχισε μια κόντρα με τον Ντάνιελ Μπράιαν, τον οποίο και νίκησε στο Over the Limit, για να διατηρήσει το Πρωτάθλημα WWE. Μετά, στην αντιπαλότητα τους, προστέθηκε και ο διαταραγμένος Κέιν. Στο No way out, ο Πανκ τους νίκησε σε έναν τριπλό αγώνα και υπερασπίστηκε για άλλη φορά το Πρωτάθλημα WWE. Τον Ιούλιο στο Money in The Bank, ο Πανκ νίκησε ξανά τον Ντάνιελ Μπράιαν.
Δεκατετράμηνη θητεία και διάφορες κόντρες (2012-2013)
thumb|170px|left|Ο Πανκ το 2013. Στο 1000ό επεισόδιο του Raw, ο Πανκ ήρθε σε λεκτική αντιπαράθεση με τον Ντουέιν "Ροκ" Τζόνσον και υπερασπίστηκε το Πρωτάθλημα WWE ενάντια στον Τζον Σίνα. Μετά τον αγώνα, ο Ροκ μπήκε στο ρινγκ και ο Πανκ του επιτέθηκε, κάνοντας το κοινό να μείνει έκπληκτο. Στο επόμενο Raw, ο Πανκ έχοντας τον ρόλο του "κακού" ισχυρίστηκε πως εκείνος αξίζει τη προσοχή όλων, μίλησε προσβλητικά για τον Ροκ και αναμείχθηκε στον αγώνα ανάδειξης του διεκδικητή για το τίτλο WWE. Η Γενική Διευθύντρια, Έι Τζέι ανακοίνωσε πως στο SummerSlam ο Πανκ θα αντιμετωπίσει τους Τζον Σίνα και Μπιγκ Σόου. Στο SummerSlam, με το Πρωτάθλημα WWE υπό διεκδίκηση, ο Πανκ κατάφερε να νικήσει. Έπειτα ο Πανκ ήρθε σε αντιπαράθεση με τον Τζον Σίνα, αναθερμαίνοντας τη αντιπαλότητα που είχαν στο παρελθόν.
Στο Night of Champions, ο Πανκ ήρθε ισόπαλος με τον Σίνα και το πρωτάθλημα δεν άλλαξε κάτοχο. Ταυτόχρονα με τον Σίνα, ο Πανκ άρχισε κόντρα και με τον μεγαλόσωμο Ράιμπακ, αφού ο τελευταίος τον εμπόδιζε να κάνει επιθέσεις. Στο Hell in a Cell, ο Πανκ κατάφερε να νικήσει τον Ράιμπακ σε αγώνα με κλουβί, αφού ο διαιτητής χτύπησε τον Ράιμπακ στα αχαμνά και ο Πανκ εκμεταλλεύτηκε το γεγονός για να κερδίσει. Στο Survivor Series, ο Πανκ για άλλη μια φορά κατάφερε να υπερασπιστεί το Πρωτάθλημα WWE απέναντι στους Τζον Σίνα και Ράιμπακ με τη βοήθεια της Σίλντ. Με αυτή τη νίκη, ο Πανκ συμπλήρωσε ακριβώς ένα χρόνο ως Πρωταθλητής WWE. Η κόντρα του με τον Ράιμπακ συνεχίστηκε και προγραμματίστηκε ένας αγώνας μεταξύ των δυο στο TLC. Τα σχέδια ανέβαλε ένας τραυματισμός του Πανκ που τον εμπόδισε να αγωνιστεί. Παρόλα αυτά, το Πρωτάθλημα WWE δεν του αφαιρέθηκε και ο Πανκ έγινε ο μακροβιότερος Πρωταθλητής WWE στην σύγχρονη εποχή με 381 ημέρες θητείας, ξεπερνώντας το ρεκόρ του Τζον Σίνα (380 ημ). Τον Ιανουάριο του 2013 στο Royal Rumble, ο Πανκ νίκησε τον Ντουέιν "Δε Ροκ" Τζόνσον και κράτησε το Πρωτάθλημα WWE, έχοντας μια θητεία που διήρκεσε 434 ημέρες.
Στο Elimination Chamber, ο Πανκ έχασε από τον Ροκ σε επαναληπτικό αγώνα για το Πρωτάθλημα WWE. Σε επόμενο Raw, ο Πανκ νίκησε σε αγώνα τεσσάρων ατόμων τους Ράντυ Όρτον, Μπιγκ Σόου και Σέιμους και ορίστηκε ως ο αντίπαλος του Αντερτέικερ στη WrestleMania 29. Στο μεγάλο σόου, ο Πανκ έχασε από τον Αντερτέικερ. Μετά από αυτό, άρχισε να απέχει από τα σόου λόγω τραυματισμών, ενώ στο σενάριο παρουσιάστηκε απογοητευμένος και απρόθυμος να συνεχίσει μετά από την ήττα του στη WrestleMania. Μετά απο δίμηνη αποχή, ο Πανκ επέστρεψε τον Ιούνιο στο Payback και νίκησε τον Κρις Τζέρικο. Στο επόμενο Raw, ο Πανκ άρχισε μια κόντρα με τον Μπροκ Λέσναρ, όταν ο τελευταίος του επιτέθηκε.
Ύστερα μαζί με τον Ντάνιελ Μπράιαν μία κόντρα με τη Γουάιατ Φάμιλυ και στο Survivor Series κέρδισαν τους Λουκ Χάρπερ και Έρικ Ρόουαν. Μετά από αυτό ξεκίνησε μία κόντρα με τη Σιλντ. Στο TLC σε έναν αγώνα κέρδισε μόνος του τα τρία μέλη της ομάδας, όταν Ρόμαν Ρέινς χτύπησε κατά λάθος τον Ντιν Αμπρόουζ.
Τον Ιανουάριο του 2014 άρχισε μια κόντρα με τον Κέιν. Ο Κέιν του ανακοίνωσε ότι θα ήταν ο πρώτος που θα έμπαινε στον αγώνα για το Royal Rumble με έπαθλο έναν αγώνα στο κύριο γεγονός της WrestleMania για το Παγκόσμιο Πρωτάθλημα Βαρέων Βαρών WWE. Έφτασε στην τελική τετράδα, αποκλείοντας 3 αντιπάλους, ωστόσο ο Κέιν (που νωρίτερα είχε αποκλειστεί απο τον Πανκ) μπήκε από το πουθενά στον αγώνα και τον απέκλεισε.
Την επόμενη μέρα στο Raw, σύμφωνα με δημοσιεύματα ο Πανκ είπε στον ιδιοκτήτη του WWE, Βινς Μακμάν, ότι γυρνάει σπίτι του και αποχώρησε από τα γυρίσματα. Δεν παραβρέθηκε στα επόμενα γυρίσματα της εταιρείας και το wwe.com σταμάτησε να τον διαφημίζει ως συμμετέχοντα σε άλλες διοργανώσεις. Έπειτα, το WWE άρχισε να αποσύρει κάθε αναφορά για αυτόν στα τηλεοπτικά σενάρια, στα βίντεο που αφορούσαν το παρελθόν της εταιρίας και οπουδήποτε αλλού. Αργότερα, υπήρξαν κάποιες αναφορές για αυτόν λόγω των αντιδράσεων των οπαδών. Τον Ιούλιο του 2014 ανακοινώθηκε πως το συμβόλαιο του ολοκληρώθηκε και ο Σι Εμ Πανκ αποδεσμεύτηκε απο το WWE. Στις 6 Δεκεμβρίου του 2014 ανακοινώθηκε η έναρξη  της συνεργασίας  του Σι Εμ Πανκ με το UFC. Όπως δήλωσε ο παλαιστής αυτό είναι ένα νέο κεφάλαιο στην καριέρα του.
Στις 10 Σεπτεμβρίου στο UFC 203 ο CM Punk ηττήθηκε από τον Mike Gall στον πρώτο γύρο μετά από Subsmission.
Προσωπική ζωή
Ο Σι Εμ Πανκ ακολουθεί την Στρέιτ Ετζ κουλτούρα στην καθημερινή του ζωή, που σημαίνει ότι δεν πίνει αλκοόλ, δεν καπνίζει και δεν παίρνει ναρκωτικά. Επίσης έχει μελετήσει πολεμικές τέχνες και συγκεκριμένα Muay Thai και Ζίου Ζίτσου.
Στην πάλη
thumb|right|240px|Ο Πανκ εκτελεί το High Knee/Bulldog.
Εξωτερικοί σύνδεσμοι
Κατηγορία:Επαγγελματίες Παλαιστές
STV
Το STV είναι τηλεοπτικό κανάλι που εξυπηρετεί τη Σκωτία. Διαχειρίζεται τις δύο άδειες του δικτύου Channel 3 στη βόρεια και κεντρική Σκωτία, παλαιότερα γνωστή ως Grampian Television (σήμερα γνωστό ως STV North) και Σκωτική Τηλεόραση (σήμερα γνωστό ως STV Central Ltd). Το όνομα εγκρίθηκε την Τρίτη 30 Μαΐου 2006 αντικαθιστώντας ταυτόχρονα τις ταυτότητες των δικαιοχρήσεων. Το STV γιόρτασε τα 60α γενέθλιά του το 2017, με ειδικά προγράμματα στα κανάλια STV και STV 2.
Το 2013, η STV κέρδισε άδειες για την έναρξη τοπικών τηλεοπτικών καναλιών στη Γλασκώβη και στο Εδιμβούργο. Το STV Glasgow ξεκίνησε στις 2 Ιουνίου 2014 και το STV Edimburgh ξεκίνησε στις 12 Ιανουαρίου 2015. Από τις 24 Απριλίου 2017, τα κανάλια της πόλης αναδιαμορφώθηκαν ως "STV2" και λειτουργούν πλέον σε συνδυασμό με νέες δικαιοχρήσεις στο Άμπερντιν, Ντάντι και Έιρ.
Ντέρμπι του Μάντσεστερ
Ως ντέρμπι του Μάντσεστερ ορίζονται οι ποδοσφαιρικές αναμετρήσεις μεταξύ των ομάδων Μάντσεστερ Γιουνάιντεντ και Μάντσεστερ Σίτι. Το πρώτο ντέρμπι πραγματοποιήθηκε το 1881 με την Νιούτον Χιθ (σημερινή Μαν. Γιουνάιτεντ) να επικρατεί εκτός έδρας με 3-0 της Σεντ Μάρκς Ουέστ Γκόρτον (σημερινή Μαν. Σίτι).
Η Μάντσεστερ Γιουνάιτεντ έχει ως έδρα το Όλντ Τράφορντ ενώ η Μάντσεστερ Σίτι, το Σίτι οφ Μάντσεστερ Στέιντιουμ. Τα δύο γήπεδα έχουν απόσταση περίπου 6,5 χλμ μεταξύ τους.
Οι δυο ομάδες έχουν αναμετρηθεί 186 φορές για όλες τις διοργανώσεις με την Γιουνάιτεντ να προηγείται στις νίκες 76-57 έναντι της Σίτι, ενώ 53 αγώνες έληξαν ισόπαλοι. Οι δυο αντίπαλοι μοιράζονται 95 τρόπαια (66 η Γιουνάιντεντ και 29 η Σίτι).
Παραπομπές
Κατηγορία:Μάντσεστερ Σίτι Κατηγορία:Μάντσεστερ Γιουνάιτεντ Κατηγορία:Ποδόσφαιρο στο Ηνωμένο Βασίλειο
Ντάνμπαρ (Δυτική Βιρτζίνια)
Το Ντάνμπαρ (αγγλικά: Dunbar) είναι αμερικανική πόλη στην Κομητεία του Κανόα, στην Πολιτεία της Δυτικής Βιρτζίνια. Κατά την απογραφή του 2010, αριθμούσε 7,907 κατοίκους. Ο δήμος εκτείνεται επί έκτασης της τάξεως των 7,4 χμ².
Δήμος από το 1921, το Ντάνμπαρ οφείλει την ονομασία του στον δικηγόρο και τραπεζίτη Ντάνμπαρ Μπέινς, ο οποίος καταγόταν από τη γειτονική πόλη του Τσάρλστον.
Παραπομπές
Κατηγορία:Πόλεις της Δυτικής Βιρτζίνια
Η Μάχη της Όστια (ζωγραφική)
Η Μάχη της Όστια, ιταλ. Battaglia di Ostia, είναι νωπογραφία από το εργαστήριο του Ιταλού ζωγράφου της Αναγέννησης Ραφαήλ. Η τοιχογραφία ήταν μέρος της διακόσμησης, που ανέλαβε ο Ραφαήλ για τέσσερα ιδιαίτερα διαμερίσματα του Πάπα, γνωστών σήμερα ως Αίθουσες του Ραφαήλ.
Περιγραφή
Το έργο βρίσκεται στην Αίθουσα της Πυρκαγιάς του Μπόργκο (Stanza dell' incentio del Borgo), η οποία ονομάστηκε έτσι από μία άλλη τοιχογραφία. Για τη νωπογραφία της μάχης ο καλλιτέχνης εμπνεύστηκε από τη ναυμαχία του 849 μεταξύ των Σαρακηνών και της Χριστιανικής Ένωσης πλοίων του Πάπα, της Νάπολης και της Γαέτας. Στο ζωγραφικό έργο ο Πάπας Λέων Δ΄, με τα χαρακτρηστκά του Πάπα Λέοντα Ι΄, δίνει ευχαριστίες έπειτα από την καταστροφή των Αραβικών πλοίων από καταιγίδα.
Πηγές
Κατηγορία:Έργα ζωγραφικής του Ραφαήλ
Η Στέψη του Καρλομάγνου
Η Στέψη του Καρλομάγνου είναι μία νωπογραφία από το εργαστήριο του Ιταλού ζωγράφου της Αναγέννησης Ραφαήλ. Αν και πιστεύεται ότι ο Ραφαήλ έκανε τα σχέδια για τη σύνθεση, η τοιχογραφία μάλλον εκτελέστηκε από τον Τζιανφραντσέσκο Πέννι.
Περιγραφή
Το έργο ήταν μέρος μίας παραγγελίας που δόθηκε στον Ραφαήλ: η διακόσμηση των ιδιαιτέρων διαμερισμάτων του πάπα, στο Αποστολικό Παλάτι του Βατικανού. Τώρα τα τέσσερα δωμάτια λέγονται Αίθουσες του Ραφαήλ. Το έργο βρίσκεται στην Αίθουσα της Πυρκαγιάς του Μπόργκο, η οποία ονομάστηκε έτσι από μία άλλη τοιχογραφία της αίθουσας. Η νωπογραφία δείχνει πώς ο Καρλομάγνος στέφθηκε "Ρωμαίος αυτοκράτορας" από τον πάπα Λέοντα Γ΄ (ποντίφηκας το διάστημα 795-816) το απόγευμα των Χριστουγέννων του 800. Είναι πιθανό ότι η τοιχογραφία αναφέρεται στη συμφωνία (concordat) της Μπολόνια, που συνομολογήθηκε μεταξύ της Αγίας Έδρας και του βασιλείου της Γαλλίας το 1515, μια και ο Λέων Γ΄ έχει τα χαρακτηριστικά του πάπα Λέοντα Ι΄ και ο Καρλομάγνος αυτά του Φραγκίσκου Α΄ της Γαλλίας.
Πηγές
Κατηγορία:Έργα ζωγραφικής του Ραφαήλ
Νάταν Άλτερμαν
Ο Νάταν Άλτερμαν (πολων. Nathan Alterman, εβρ. תן אלתרמן, Αύγουστος 1910 – 28 Μαρτίου 1970) ήταν Ισραηλινός ποιητής, θεατρικός συγγραφέας, δημοσιογράφος και μεταφραστής γεννημένος στην Πολωνία. Παρά το ότι δεν υπήρξε ποτέ εκλεγμένος σε κάποια θέση ή αξίωμα, ο Άλτερμαν ασκούσε μεγάλη επιρροή στην πολιτική των σοσιαλιστών Σιωνιστών, τόσο πριν όσο και μετά την ίδρυση του Κράτους του Ισραήλ το 1948.
Βιογραφικά στοιχεία
Ο Άλτερμαν γεννήθηκε στη Βαρσοβία (τότε υπαγόμενη στη Ρωσική Αυτοκρατορία). Αλλά στην εφηβεία του, το 1925, μετανάστευσε με την οικογένειά του στο Τελ Αβίβ και ολοκληρωσε τη μέση εκπαίδευσή του στο Εβραϊκό Γυμνάσιο Χερτσλίγια.
Στις 22 Αυγούστου 1934 ο Άλτερμαν νυμφεύθηκε τη Ραχήλ Μάρκους, ηθοποιό στο Θέατρο Καμέρι του Τελ Αβίβ. Απέκτησαν μια κόρη τον Ιανουάριο του 1941, την Τίρτσα Άταρ, που όταν μεγάλωσε έγινε και εκείνη ποιήτρια.
Ως γεωπόνος, ο Άλτερμαν πιστώνεται με την εισαγωγή των πρώτων σπόρων της ντομάτας του Μαρμάντ στο Ισραήλ, όπου σύντομα  είχε γίνει η βασική ποικιλία που καλλιεργούσαν στη χώρα, μέχρι και τη δεκαετία του 1960.
Λογοτεχνική δραστηριότητα
Από την ηλικία των 23 ετών ο Άλτερμαν άρχισε να γράφει τους στίχους για τραγούδια του θεάτρου βοντβίλ «Η σκούπα» (המטאטא). Το επόμενο έτος (1934) ξεκίνησε να δημοσιεύει στην ημερήσια εφημερίδα Νταβάρ μια έμμετρη στήλη με τίτλο «Σκίτσα του Τελ Αβίβ» (סקיצות תל אביביות). Μετά τη δημοσίευση 26 τέτοιων ομοιοκατάληκτων στηλών σε διάστημα 4 μηνών, ο Άλτερμαν παραιτήθηκε από την Νταβάρ τον Νοέμβριο του 1934 και άρχισε να γράφει για την ημερήσια εφημερίδα Χααρέτς μια παρόμοια στήλη υπό τον τίτλο «Στιγμές» (רגעים), μόνο που τώρα οι στίχοι είχαν λιγότερο λυρικό και περισσότερο σατιρικό χαρακτήρα. Στη Χααρέτς συνέχισε τη στήλη επί οκτώ χρόνια, φθάνοντας τις 297 τέτοιες στήλες.
Η πρώτη τυπωμένη ποιητική συλλογή του Άλτερμαν ήταν η Kokhavim Bakhuts (= «Αστέρια έξω», 1938). Αυτή η συλλογή, με «τη νεο-ρομαντική θεματική, το φορτισμένο ύφος και τη μετρική επιδεξιότητα», όπως τη χαρακτήρισε ο Ισραηλινός κριτικός Μπέντζαμιν Χαρσάβ, καθιέρωσε τον ποιητή ως σημαντική δύναμη της σύγχρονης εβραϊκής λογοτεχνίας.
Το επόμενο έργο του ήταν Η χαρά των φτωχών (1941). Είναι μια καλειδοσκοπική φαντασμαγορία αποτελούμενη από 31 διασυνδεδεμένα ποιήματα, όλα από τη σκοπιά του φαντάσματος ενός νεκρού άνδρα που έχει εμμονή με τη ζωντανή γυναίκα που αγαπά – μια αντιστροφή του μύθου του Ορφέως και της Ευρυδίκης. Ο νεκρός θέλει να προστατεύσει τη ζωντανή αγάπη του από τον πόλεμο και τη φτώχεια, ωστόσο περισσότερο από οτιδήποτε άλλο θέλει να την τραβήξει στον κόσμο του. Τα σχέδιά του όμως αποτυγχάνουν συνεχώς. Η υπόθεση θυμίζει υπερφυσικό θρίλερ, αλλά η δομή, οι ομοιοκαταληξίες και το μέτρο είναι ομαλά και κομψά.
Το 1945-1947 ο ποιητής-δημοσιογράφος κατήγγελλε δια του τύπου τα καταπιεστικά μέτρα του βρετανικού στρατού και εξύμνησε τα παράνομα πλοιάρια με τους επιζώντες πρόσφυγες του Ολοκαυτώματος που έφθαναν στις ακτές της Παλαιστίνης, αψηφώντας τις απαγορεύσεις των Βρετανών.
Στα πρώτα στάδια του Αραβο-ισραηλινού Πολέμου του 1948 ο Άλτερμαν έγραψε και αρκετά πατριωτικά ποίηματα, με το γνωστότερο να είναι «Ο ασημένιος δίσκος» (מגש הכסף, μεταγρ. magásh ha-késef). Είναι ένα κείμενο που απαγγέλλεται επισήμως κάθε χρόνο στην Ημέρα Μνήμης του Ισραήλ, και γράφηκε μετά τη δήλωση του Χαΐμ Βάιτσμαν τον Δεκέμβριο του 1947, μετά την υιοθέτηση του Σχεδίου του ΟΗΕ για τον Διαμελισμό της Παλαιστίνης: «Κανένα κράτος δεν προσφέρθηκε ποτέ πάνω σε ασημένιο δίσκο ... Το σχέδιο ... δεν δίνει στους Εβραίους παρά απλά μια ευκαιρία».
Μερικά από τα ποιήματα του Άλτερμαν μελοποιήθηκαν σε δημοφιλή τραγούδια, όπως το «Μια συνάντηση δίχως τέλος» (פגישה לאין קץ).
Ο Άλτερμαν ήταν πολύγλωσσος και πολύ παραγωγικός μεταφραστής, μεταφράζοντας στην εβραϊκή γλώσσα (αλλά και στα γίντις) έργα των Σαίξπηρ, Μολιέρου, Ρακίνα, Κάρλο Γκότσι, Φέρεντς Μολνάρ, Ζαν-Μπατίστ Λυλί, Ντοστογιέφσκι, Τζορτζ Μπέρναρντ Σω, Ιονέσκο, Ζωρζ Κουρτελέν, Τζέιμς Μάθιου Μπάρι, Ζαν Ανούιγ, Μπωμαρσαί, Μπεν Τζόνσον, Αλεξάντρ Οστρόβσκι και άλλων.
Πολιτική δράση
Κατά τη διάρκεια της δεκαετίας του 1950 ο Άλτερμαν ήταν αντίθετος με τον στρατιωτικό νόμο που είχε επιβληθεί μακροχρόνια τότε στους Άραβες πολίτες του Ισραήλ (μέχρι το 1966), ενώ υπεστήριζε έντονα τους αγώνες των εργατών, όπως την απεργία των ναυτικών το 1952, η οποία καταπνίγηκε από την κυβέρνηση Μπεν Γκουριόν.
Ιστορία του αναρχισμού
Οι πρώτες ρίζες της αναρχικής σκέψης μπορούν να βρεθούν στην Αρχαία Ελλάδα και Κίνα, όπου πολλοί φιλόσοφοι αμφισβήτησαν την αναγκαιότητα του Κράτους και διακήρυξαν το ηθικό δικαίωμα του ανθρώπου να αποφασίζει για τον εαυτό του. Κατά ορισμένες ερμηνείες, στην Παλαιά και την Καινή Διαθήκη βρίσκονται επίσης διατάξεις που στηρίζουν ένα σύστημα αυτοδιακυβέρνησης των Χριστιανών, χωρίς την ανάγκη του κράτους. Κατά τη διάρκεια του Μεσαίωνα, μερικές θρησκευτικές σέχτες παρουσίασαν ελευθεριακές τάσεις και, κατά την εποχή του Διαφωτισμού, η άνοδος του ρασιοναλισμού και της επιστήμης σήμανε και τη γέννηση του σύγχρονου αναρχικού κινήματος.
Ο μοντέρνος αναρχισμός ήταν σημαντικό μέρος του εργατικού κινήματος στα τέλη του 19ου αιώνα και τις αρχές του 20ού. Ο μοντερνισμός, η βιομηχανοποίηση, η αντίδραση στον καπιταλισμό και τα μαζικά μεταναστευτικά ρεύματα βοήθησαν τον αναρχισμό να ανθίσει και να εξαπλωθεί σε πολλά μέρη της γης. Οι κυριότερες τάσεις του αναρχισμού ως κοινωνικό κίνημα ήταν ο αναρχοκολλεκτιβισμός, ο αναρχοκομμουνισμός, ο αναρχοσυνδικαλισμός, ενώ παράλληλα εμφανίστηκε και ο ατομικιστικός αναρχισμός. Όσο το εργατικό κίνημα μεγάλωνε, η σύγκρουση μεταξύ αναρχικών και Μαρξιστών κομμουνιστών γινόταν αναπόφευκτη. Τα δύο ρεύματα χωρίστηκαν στο 5 Κογκρέσο της Πρώτης Διεθνούς το 1872. Τα γεγονότα που ακολούθησαν δεν βοήθησαν να κλείσει το χάσμα. Οι αναρχικοί συμμετείχαν με ενθουσιασμό στη Ρωσική Επανάσταση, αλλά όταν οι Μπολσεβίκοι ανέβηκαν στην εξουσία, οι αναρχικοί δέχτηκαν καταπίεση, με χαρακτηριστικά παραδείγματα την εξέγερση της Κροστάνδης και την Ελεύθερη Περιοχή στην Ουκρανία. Η μεγαλύτερη στιγμή του Αναρχισμού ήταν στον Ισπανικό Εμφύλιο Πόλεμο, ο οποίος έληξε με ήττα των αναρχικών και των συμμάχων του. Ο αναρχισμός ως κίνημα φαινόταν να έχει σβήσει μετά το τέλος του Δευτέρου Παγκοσμίου Πολέμου. Ωστόσο, τη δεκαετία του 1960 επανεμφανίστηκε με πολλές μορφές, ιδίως μέσα στο κίνημα κατά της παγκοσμιοποίησης.
Ορισμοί και Ιστορία του Αναρχισμού
Το ζήτημα του ορισμού της Αναρχίας και συνεπακόλουθα της ιστορίας του είναι αμφιλεγόμενο. Μία ομάδα μελετητών θεωρεί ότι ο αναρχισμός σχετίζεται αυστηρά με την εργατική πάλη. Άλλοι βρίσκουν αυτή την προσέγγιση υπερβολικά περιορισμένη. Οι μεν θεωρούν ότι ο Αναρχισμός εμφανίστηκε κατά τον 19ο αιώνα, οι δε υποστηρίζουν πως οι ρίζες του αναρχισμού απλώνονται ως τον αρχαίο κόσμο. Ο αναρχικός φιλόσοφος Μάρεϋ Μπούκτσιν θεωρεί τον αναρχισμό ως συνέχιση της «παράδοσης της ελευθερίας» δηλαδή τις επαναστατικές στιγμές οι οποίες υπήρχαν σε όλη την ιστορία της ανθρωπότητας, σε αντίθεση με την «παράδοση της κυριαρχίας» την οποία αποτελούν τα κράτη, ο καπιταλισμός και άλλες οργανωτικές δομές.
Συνήθως ο αναρχισμός ορίζεται με τρεις τρόπους. Ο πρώτος είναι ετυμολογικός (α στερητικό + αρχή, δηλαδή εξουσία)· ωστόσο, ο Αναρχισμός δεν είναι απλά μία άρνηση. Ο δεύτερος είναι αντικρατικός· παρόλο που η άρνηση του κράτους φαίνεται θεμελιώδης, δεν περιγράφει την ουσία του αναρχισμού. Ο τρίτος είναι ο «αντιεξουσιαστικός» ορισμός, δηλαδή η άρνηση κάθε είδους εξουσίας· όμως, αποτελεί υπεραπλούστευση του αναρχισμού. Πέρα από τις συζητήσεις για τον ορισμό, υπάρχει διαφωνία και για το τι είναι ο Αναρχισμός: είναι φιλοσοφία, θεωρία ή σειρά από δράσεις; Ο Alejandro de Agosta προκρίνει πως ο αναρχισμός είναι μία «αποκεντρωμένη ομοσπονδία φιλοσοφιών, καθώς επίσης πρακτικών και τρόπων ζωής, που επαναλαμβάνεται σε διάφορες κοινότητες και προσφέρει μία ποικίλη γεωιστορία».
Προϊστορία και αρχαίος κόσμος
Πολλοί μελετητές του αναρχισμού, συμπεριλαμβανομένων των ανθρωπολόγων Harold Barclay and David Graeber, ισχυρίζονται πως η κοινωνία ζούσε σε κάποια μορφή αναρχίας κατά την προϊστορική περίοδο. Τη μεγαλύτερη περίοδο πριν την καταγεγραμμένη ιστορία, η ανθρώπινη κοινωνία ζούσε χωρίς δομές ιεραρχίας, ελέγχου και υπακοής Πολύ πριν ο Αναρχισμός εμφανιστεί ως διακριτή προοπτική για την ανθρωπότητα, οι άνθρωποι ζούσαν σε αυτοκυβερνώμενες κοινωνίες χωρίς κάποια επίσημη πολιτική τάξη. Μόνο μετά την άνοδο των ιεραρχικών κοινωνιών, οι αναρχικές ιδέες διαμορφώθηκαν ως κριτική απάντηση και απόρριψη των καταναγκαστικών πολιτικών θεσμών και των ιεραρχικών κοινωνικών σχέσεων.
Ο Ταοϊσμός που αναπτύχθηκε στην αρχαία Κίνα, εμφάνιζε παρόμοιες τάσεις με τον αναρχισμό. Οι σχολές των Λάο Τσε και Ζουάνγκ Τσου ανέπτυξαν τη φιλοσοφία της μη-εξουσίας, που βασιζόταν σε μία αντιπολιτική στάση και απόρριψη κάθε συμμετοχής σε πολιτικά κινήματα ή οργανισμούς, την οποία μάλιστα παρουσίασαν στους άρχοντες της Κίνας. Υπάρχει διγνωμία αν το να ζητάς από τους εξουσιαστές να μην εξουσιάζουν, ανήκει στον χώρο του αναρχισμού. Μία νέα γενιά Ταοϊστών που έτεινε προς τον αναρχισμό εμφανίστηκε κατά τη διάρκεια της Δυναστείας Τζιν ανάμεσα στον 3ο και 5ο αιώνα. Ο Ταοϊστικός αναρχισμός ήταν είδος φιλοσοφικού αναρχισμού, που προσπαθούσε να απονομιμοποιήσει το κράτος και να αμφισβητήσει την ηθική του. Ο Ταοϊστικός αναρχισμός ήταν πασιφιστική σχολή σκέψης, σε αντίθεση με το δυτικό κίνημα που εμφανίστηκε μερικούς αιώνες αργότερα.
μικρογραφία|Ο [[Διογένης ο Κυνικός|Διογένης στην αρχαία Αθήνα|εναλλ.=|240x240εσ]]
Κάποιοι φιλόσοφοι της Αρχαίας Ελλάδας είχαν εκφράσει θέσεις, οι οποίες βρίσκονται στον πυρήνα της αναρχικής σκέψης. Η πρώτη γνωστή πολιτικά χρήση της λέξης αναρχία εμφανίζεται στο έργο «Επτά επί Θήβας» από τον Αισχύλο, το 467 π.Χ. Εκεί, η Αντιγόνη αρνείται δημόσια να υποταχθεί στην εξουσία της Πόλης και να μην θάψει τον αδελφό της, Πολυνείκη, θέτοντας τον ηθικό και θρησκευτικό νόμο πάνω από τον κρατικό. Με το ίδιο θέμα ασχολήθηκε και ο Σοφοκλής, περίπου 50 χρόνια αργότερα, στο έργο του «Αντιγόνη», όπου η ηρωίδα έρχεται σε σύγκρουση με τις αρχές της πόλης.
Στην αρχαία Ελλάδα εντοπίζονται οι αξίες του δυτικού αναρχισμού, ως φιλοσοφία αλλά όχι μόνο, από τους Κυνικούς και τους Στωικούς φιλοσόφους. Έχει αναφερθεί πως ο κυνικός Διογένης της Σινώπης και ο Κράτης ο Θηβαίος υποστήριζαν μία αναρχική μορφή της κοινωνίας, αν και λίγα διασώθηκαν από τα γραπτά τους. Οι πιο σημαντικές συνεισφορές τους ήταν η ριζοσπαστική προσέγγιση του Νόμου και της Φύσεως. Σε αντίθεση με τους υπόλοιπους φιλοσόφους της Αρχαίας Ελλάδας, οι οποίοι επεδίωκαν να συγκεράσουν αρμονικά τα δύο, οι Κυνικοί απέρριπταν εντελώς τον Νόμο, και συνεπακόλουθα το κράτος, τις ιεραρχίες ή άλλους θεσμούς που προκύπτουν εξ αυτού. Παράλληλα, υπερασπίζονταν έναν τρόπο ζωής βασισμένο αποκλεισικά στη Φύση. Ο Ζήνων ο Κιτιεύς, ιδρυτής του Στωικισμού, περιέγραψε μια ουτοπία περίπου το 300 π.Χ.: ένα είδος αναρχισμού βασισμένο στην κοινωνικοποίηση των ανθρώπων, όπου δεν θα υπήρχε η ανάγκη του κράτους.
Ο Σωκράτης, παρόλο που δεν ήταν αναρχικός, είχε ορισμένες ιδέες που ήταν ελευθεριακές. Συνεχώς αμφισβητούσε τις Αρχές και στο κέντρο της φιλοσοφίας του ήταν το δικαίωμα του κάθε ανθρώπου να ακολουθεί τη συνείδηση του. Ο μαθητής του, ο Αρίστιππος, υποστήριζε πως δεν θέλει να κυβερνά ούτε να κυβερνάται, και θεωρούσε το Κράτος ως κίνδυνο για την προσωπική αυτονομία.
Μεσαίωνας
Στην Περσία εμφανίστηκε τον 5ο αιώνα ένας προφήτης ονόματι Μαζντάκ με επιρροές κυρίως από τον Ζωροαστρισμό, που καλούσε από κατάργηση της ιδιωτικής περιουσίας μέχρι ανατροπή του Βασιλιά. Ο ίδιος, καθώς και χιλιάδες οπαδοί του, σφαγιάστηκαν το 528· ωστόσο, αργότερα εμφανίστηκαν κινήματα στον ισλαμικό κόσμο επηρεασμένα από τη διδασκαλία του.
Μετά την καθολική επικράτηση του Χριστιανισμού, κατά τόπους αναπτύχθηκαν διάφορα κινήματα, τα οποία υπέσκαπταν την πανίσχυρη Εκκλησία και τους Άρχοντες. Κυριότερο εξ αυτών ήταν η «Αίρεση του Ελεύθερου Πνεύματος», κίνημα το οποίο αρχικά αναπτύχθηκε στο σουφιτικό Ισλάμ της Σεβίλλης τον 12ο αιώνα και πέρασε από εκεί στην υπόλοιπη Ευρώπη μέχρι τον 14ο αιώνα. Τα μέλη του πίστευαν στην απόλυτη ελευθερία, ενώ είχαν απόψεις κατά του Κλήρου και της Καθολικής Εκκλησίας. Παρότι οι ιδέες τους ήταν περισσότερο ατομικιστικές, είχαν κοινωνικό αντίκτυπο. Αργότερα, τον 16ο αιώνα, εμφανίστηκαν οι Αναβαπτιστές, οι οποίοι θεωρείται πως δημιούργησαν τις θρησκευτικές βάσεις του μοντέρνου Αναρχισμού. Στο βιβλίο του «Ιστορία της Δυτικής Φιλοσοφίας», ο Μπέρτραντ Ράσελ έγραψε πως οι Αναβαπτιστές «... αρνούνταν κάθε νόμο, αφού πίστευαν πως ο καλός άνθρωπος οδηγείται κάθε στιγμή από το Άγιο Πνεύμα... από αυτή τη βάση, καταλήξανε στον Κομμουνισμό».
O Τζέημς Τζολ παρατήρησε την αντίθεση δύο ρευμάτων του Αναρχισμού. Αρχικά, τον Μεσαίωνα, εμφανίστηκαν θρησκευτικά κινήματα, τα οποία με ασκητικό ζήλο απέρριπταν τους θεσμούς, τους νόμους και την καθεστηκυία τάξη. Αργότερα, τον 18ο αιώνα, εμφανίστηκε ένα άλλο αναρχικό ρεύμα, βασισμένο στον Ορθολογισμό και τη λογική. Σύμφωνα με τον Τζολ, ο συγκερασμός των δύο ρευμάτων από τη μία εμφάνιζε τον Αναρχισμό ως κάτι το αντιφατικό, από την άλλη του προσέφερε παγκόσμια απήχηση.
Μεταρρύθμιση και Αναγέννηση
Η πολιτική σκέψη στην Αγγλία πήρε διαφορετική τροπή. Κυρίαρχη προσωπικότητα ήταν ο Τζων Λοκ, που υπερασπίστηκε τον ρόλο της κυβέρνησης ως προϋπόθεση για την προστασία της ελευθερίας και της ιδιοκτησίας – μία όχι αναρχική προσέγγιση, αλλά τουλάχιστον διαφοροποιούταν από την ελέω Θεού μοναρχία. Άλλοι διανοητές θα πήγαιναν πιο μακριά: για παράδειγμα, ο Τζόναθαν Σουίφτ στα «Ταξίδια του Γκιούλιβερ» σκιαγράφησε μία λογική αλλά ταυτόχρονα παράδοξη αναρχική κοινωνία. Ο Έντμουντ Μπερκ, εξετάζοντας τις μορφές διακυβέρνησης, κατέληξε σε αναρχικές δομές, όπως και ο Τόμας Πέιν, χωρίς όμως κανένας τους να μπορεί να χαρακτηριστεί αναρχικός.